După 19 ani, vor exista din nou trenuri directe București-Giurgiu. Cât va dura o călătorie
De sâmbătă, pentru prima oară în ultimii 19 ani, trenul va circula direct de la București la Giurgiu, fără a mai ocoli pe la Videle. Se întâmplă odată cu modernizarea celor 12 kilometri de cale ferată dintre Vidra și Comana, ce includ și construcția noului pod de la Grădiștea. Vor fi 7 trenuri pe sens în fiecare zi. Călătoria va dura în jur de două ore - două ore și jumătate.